User talk:Inbmedia

निठारी कांड के मुख्‍य आरोपी मोनिंदर सिंह पंढ़ेर को इलाहाबाद हाई कोर्ट ने बरी कर दिया है. हाई कोर्ट ने मोनिंदर सिंह पंढ़ेर को रिंपा हलधर हत्‍या मामले में बरी किया. इसी मामले में पंढ़ेर के नौकर को राहत नहीं मिल पाई है. इसी मामले में पंधेर के नौकर सुरेंद्र कोली को राहत नहीं मिल पाई है. सुरेंद्र कोली को फांसी की सजा सुनाई गई थी जिसे हाई कोर्ट ने बरकरार रखा है.

निठारी कांड का घटनाक्रम बच्चों और लड़कियों की नृशंस हत्या से जुड़े निठारी कांड का घटनाक्रम इस प्रकार है- 29 दिसंबर 2006 : नोएडा स्थित निठारी गांव में एक मकान के नाले से आठ बच्चों के कंकाल की बरामदगी से हुआ इस हत्याकांड का खुलासा. मकान मालिक मोनिंदर सिंह पंढेर और उसका नौकर सुरिंदर कोली गिरफ्तार. 30 दिसंबर : नाले से और कंकाल मिले. 31 दिसंबर : दो बीट कांस्टेबल निलंबित. 5 जनवरी 2007 : उत्तर प्रदेश पुलिस अभियुक्तों को व्यापक नारको परीक्षण के लिए गांधीनगर लेकर गई. 10 जनवरी : सीबीआई ने मामले की जांच का जिम्मा संभाला. 11 जनवरी : मामले की जांच शुरू करने के लिए सीबीआई का पहला दल निठारी पहुंचा. मकान के निकट 30 और हड्डियां बरामद. 12 जनवरी : मोनिंदरसिंह पंढेर और सुरिंदर कोली से सीबीआई ने की पूछताछ. 20 जनवरी : उत्तरप्रदेश सरकार ने राष्ट्रीय मानवाधिकार आयोग में रिपोर्ट दाखिल की. 08 फरवरी : विशेष सीबीआई अदालत ने पंढेर और सुरिंदर कोली को 14 दिन के लिए सीबीआई की हिरासत में भेजा. 12 फरवरी : राष्ट्रीय मानवाधिकार आयोग ने मामले के अध्ययन के लिए समिति का गठन किया. 22 मई : सीबीआई ने गाजियाबाद की अदालत में मामले में पहला आरोप पत्र दाखिल किया. मोनिंदरसिंह पंढेर पर हलके आरोप लगाए गए, जबकि सुरिंदर कोली पर बलात्कार, अपहरण और हत्या के आरोप लगाए गए. एक मई 2008 : निठारी हत्याकांड के तीन पीड़ितों के पिता मुख्य अभियुक्त पंढेर को हत्या और अपहरण के आरोपों से मुक्त करने को लेकर सीबीआई के खिलाफ अदालत पहुंचे. 11 मई : गाजियाबाद की अदालत ने सीबीआई को हत्याओं में पंढेर की भूमिका की जांच करने का आदेश दिया. 6 सितंबर : निठारी हत्याकांड की शिकार एक लड़की के पिता जतिन सरकार का शव पश्चिम बंगाल के मुर्शिदाबाद जिले में नदी से बरामद. 1 नवंबर : उच्चतम न्यायालय ने एक पीड़ित के रिश्तेदार के आरोपों पर सीबीआई को नोटिस भेजा. इसमें आरोप लगाया गया कि सीबीआई पंढेर को बचाने का प्रयास कर रही है. 13 दिसंबर : गाजियाबाद की विशेष सीबीआई ने मोनिंदरसिंह पंढेर के खिलाफ दो किशोरियों से बलात्कार तथा उनकी हत्या के मामले में आरोप तय किए. 12 फरवरी 2009 : विशेष सीबीआई न्यायाधीश ने पंढेर और कोली को बलात्कार तथा हत्या का दोषी ठहराया. 13 फरवरी 2009 : निठारी में सिलसिलेवार 19 हत्याओं में से एक 14 वर्षीय रिम्पा हालधर के साथ बलात्कार और उसकी हत्या के लिए विशेष अदालत ने पंढेर तथा कोली को मौत की सजा सुनाई. 11 सितंबर : इलाहाबाद हाई कोर्ट ने रिम्‍पा हलधर हत्‍या कांड से मोनिंदर सिंह पंढेर को बरी किया. इसी मामले में सुरेंद्र कोली की मौत की सजा बरकरार.—- अशोक शाक्य, विशेष संवादाता